open-index/open-wikipedia-markdown huggingface dataset:
Peccary Hills

De **Peccary Hills** sünd en groff 100&nbsp;km² groot Rebeed von siede, karstige Kalksteen-Knülls in’n Distrikt Belize von dat Land Belize. Se doot in dat siede Küstenland von Belize liggen un sünd to’n gröttsten Deel lüttjer as 100&nbsp;m över de See. Blots enkelte Knülls reckt en beten höger, de höögste üm un bi 128&nbsp;m. Dat Rebeed an de Laguun is siet 2007 as Peccary-Hills-Natschonaalpark schuult. De Peccary Hills sünd na dat Pekari-Swien nöömt.

## Geografie

Na Oosten to slütt sik de Northern Lagoon an de Peccary Hills an.

Dat Water ut dat Rebeed flütt in’n Westen un Noorden över Runaway Creek un Sibun River af, in’n Oosten över’n Currasow-Freshwater Creek un annere lüttjere Beken na de Northern Lagoon un in’n Süden över lüttjere Beken un den Cornhouse Creek na de Western/Southern Lagoon.

## Geologie

De Knülls bestaht ut Kalksteen, de to de Campur-Formatschoon höört, sik also in de Böverkried in en siede See billt hett. Dor hett sik later dör Korrosion Toornkarst ut billt. De Rebeden twüschen de Inselbargen sünd deelwies dör Küstensedimenten opfüllt.

Von wegen dat de Knülls von Karst präägt sünd, gifft dat in dat Rebeed en ganze Reeg Höhlen, Dolinen un Waterlööp, de ünnereerdsch verloopt.

## Footnoten
Parlamentswahl in Brietsch-Honduras 1961

Bi de **Parlamentswahl in Brietsch-Honduras 1961** is an’n 26. März 1961 in 18 Wahlkreise de ne’e Legislativversammlung von Brietsch-Honduras wählt worrn. Dorbi hett de People’s United Party (PUP) ünner George Cadle Price all 18 Mandate wunnen un Price is Eersten Minister worrn. 80,37&nbsp;% von de 27.414 registreerten Wählers hebbt bi de Wahl mitmaakt.

De vörige Wahl weer 1957, de nächste denn 1965.

## Achtergrund

De Oppositschoonspartein ut de vörige Wahl 1957 (Honduran Independence Party un National Party) harrn sik 1958 to de ne’e National Independence Party (NIP) tohoopslaten. Tosätzlich harr sik in de junge Demokratie von Brietsch-Honduras 1960 ut PUP-Maten de Partei Christian Democratic Party (CDP) grünnt. NIP un CDP weren also dat eerste Maal bi Wahlen dorbi.

De Wahl 1961 weer de eerste ünner en neet Wahlsystem. Ünner annern hett sik de Tall Wahlkreise von 9 op 18 verdubbelt. To de 18 wählten Maten kemen noch twee Personen, de dör Amt Maat von de Legislativversammlung weren un fiev Maten, de von’n Generaalguvernör beropen worrn sünd.

To’n 1. Januar 1964 hett Brietsch-Honduras en Tweekamersystem kregen. Ut de wählten Maten von de Legislativversammlung is dat Repräsentantenhuus worrn un ut de beropen Maten de Senaat.

## Resultaat

## Wahlkreise

## Footnoten
Corozal Community College

Dat **Corozal Community College** (CCC) is en Sekundärschool (Community College) in’n Vöroort San Andres von de Stadt Corozal, Belize. Se liggt twüschen *San Antonio Road* un *College Road*. De School hett en Grött von üm un bi 40 Schoolmeesters un över 600 Schölers.

## Historie

De School is 1978 grünnt worrn, as dat *Fletcher College* un dat *St Francis Xavier College* tohoopleggt worrn sünd.

Dat kathoolsche St Francis Xavier College is 1959 grünnt worrn un dat methodistische Fletcher College 1967. Dat ne’e Community College schull en ökumeensche School (kathoolsch, methodistisch, anglikaansch) ween.

To dat Corozal Community College höört ok dat Corozal Junior College (CJC) mit bi, dat in’n September 1986 ünner Leid von Rosendo Urbina grünnt worrn is (mit to de Tied 48 Schölers). De eersten Schölers hebbt op dat CJC in’n Mai 1988 afslaten. Toeerst weer de School in dat Gebüüd ünnerbröcht, dat nu *Jose Mai Building* nöömt warrt. An’n 31. August 1988 is en neet Gebüüd för de Oberstufe (Sixth form) von de School inwieht worrn. 2003 hett dat CCC en neet Gebüüd mit Computerrüüm un söss ne’e Klassenrüüm boot. Dat CJC hett nochmaal so veel Schölers as dat CCC.

## Rekters

* 1986–1997: Carlos Castillo
* üm 2003: Endevora Jorgenson

## Footnoten



## Weblenken

* Websteed von dat CCC (engelsch)
* Websteed von dat CJC (engelsch)
Brezinka

**Brezinka** is de Familiennaam von

* Thomas Brezinka (* 1961), öösterriekschen Dirigent un Kulturmanager,
* Wolfgang Brezinka (1928–2020), düütschen Optreckwetenschopper.

Kiek ok bi: Brzezinka.
Amelangplatte

De **Amelangplatte** is en lütt Plateau in Königin-Maud-Land, Antarktika. Dat liggt op’n Seismologenbarg noordoosten von’n Urfjellgavlen in de Kirwanveggen von de Maudheimvidda.

Opdeckt un nöömt worrn is se bi de Düütsche Antarktische Expeditschoon 1938/1939 ünner Leid von’n Polarforscher Alfred Ritscher. Naamgever is Herbert Amelang (*&nbsp;1907), Eersten Offzeer op dat Expeditschoonsschipp ''Schwabenland''.

## Literatur
* John Stewart: *Antarctica – An Encyclopedia*. Bd. 1, McFarland & Co., Jefferson un London 2011, ISBN 978-0-7864-3590-6, S. 32 (engelsch)
Amalthea Peak

De **Amalthea Peak** is en  hogen Barg in den Ganymede Heights op dat Alexander-I.-Eiland westen de Antarktische Halvinsel. He lliggt an dat Westenn von de Himalia Ridge nich wied von dat Ablation Valley af.

Dat UK Antarctic Place-Names Committee hett em 2002 na’n Jupitermaand Amalthea nöömt.

## Weblenken
* Amalthea Peak in’n Composite Gazetteer of Antarctica (engelsch)
Mount Amherst

**Mount Amherst** is en  hogen Barg in Marie-Byrd-Land, Westantarktika. In de Königin-Maud-Bargen liggt he 5&nbsp;km noordnoordoosten von’n McNally Peak twüschen Holdsworth- un Scott-Gletscher.

De United States Geological Survey (USGS) hett em twüschen 1960 un 1964 mit egen Meetarbeiden un mit Hülp von Luftopnahmen von de United States Navy karteert. Dat Advisory Committee on Antarctic Names hett em na dat Amherst College nöömt, wat de Alma Mater von Michael F. Sheridan weer, en Mitarbeider von’n USGS.

## Weblenken
* 
* Mount Amherst op geographic.org (engelsch)
Ambalada Peak

De **Ambalada Peak** is en  hogen Barg in Viktorialand, Oostantarktika. In de Prince Albert Mountains liggt he 3&nbsp;km süüdoosten von’n Griffin-Nunatak.

De United States Geological Survey hett em twüschen 1956 un 1962 mit egen Meetarbeiden un mit Hülp von Luftopnahmen von de United States Navy karteert. Dat Advisory Committee on Antarctic Names hett em denn na Cesar N. Ambalada nöömt, Elektriker op de Süüdpoolstatschoon in’n Winter 1966.

## Weblenken
* 
* Ambalada Peak op geographic.org (engelsch)
Henrik Ipsen

**Henrik Ipsen** is de Naam von

* Henrik Ipsen (* 1961), däänschen Kameramann,
* Henrik Ipsen (* 1966), däänschen Schauspeler,
* Henrik Ipsen (* 1973), däänschen Footballspeler un -trainer.

Kiek ok bi: Henrik Ibsen.
Grotjahn

**Grotjahn** is de Familiennaam von

* Alfred Grotjahn (1869–1931), düütschen Dokter un Soziaalhygieniker,
* Friedrich Grotjahn (* 1935), düütschen Schriever,
* Hans Heinrich Grotjahn (1887–1962), düütschen Architekt,
* Mark Grotjahn (* 1968), US-amerikaanschen Künstler,
* Martin Grotjahn (1904–1990), US-amerikaanschen Psychoanalytiker,
* Rebecca Grotjahn (* 1961), düütsche Musikwetenschopperin.

**Grotjahn** betekent ok

* Grotjahn-Stiftung, düütsche Stiftung.

Kiek ok bi: Grotian, Grotjan, Grotjohann.
Ipsen

**Ipsen** is de Familiennaam von

* Bodil Ipsen (1889–1964), däänsche Schauspelerin un Speelbaasfro,
* Carl Ipsen (1866–1927), öösterriekschen Mediziner,
* Detlev Ipsen (1945–2011), düütschen Sozioloog,
* Emil Ipsen (1853–1939), düütschen Koopmann,
* Gunther Ipsen (1899–1984), öösterriekschen Sozioloog,
* Hans Peter Ipsen (1907–1998), düütschen Rechtswetenschopper,
,
* Ilse Ipsen (* 1950), düütsch-US-amerikaansche Mathematikerin,
* Jannik Ipsen, däänschen Tennisspeler,
* Jörn Ipsen (* 1944), düütschen Rechtswetenschopper,
* Julie Finne-Ipsen (* 1995), däänsche Badmintonspelerin,
* Kasper Ipsen (* 1984), däänschen Badmintonspeler,
* Knut Ipsen (1935–2022), düütschen Rechtswetenschopper,
* Kristian Ipsen (* 1992), US-amerikaanschen Waterspringer.

**Ipsen** betekent

* Ipsen Group, franzöösch Pharmaünnernehmen,
* Ipsen International Holding, düütsch Ünnernehmen.

Kiek ok bi: Ibsen.
Johannes Grotjan

**Johannes Grotjan** is de Naam von

* Johannes Grotjan (1843–1922), düütschen Architekt,
* Johannes Grotjan (1897–na 1951), düütschen Verwaltungsjurist.
Mukluk Lookout

De **Mukluk Lookout** is en  hogen Barg in dat Mac-Robertson-Land in Oostantarktika. In de Prince Charles Mountains liggt he op de Noordsied von’n Mount Rubin.

Luftopnahmen von’n Barg sünd bi en Floog in’n Rahmen von de Australian National Antarctic Research Expeditions in dat Johr 1960 maakt worrn. De Barg weer Standoort von en geodäätsche Statschoon bi dat Vermeten von de Prince Charles Mountains in dat Johr 1972. Dat Antarctic Names Committee of Australia hett em 1973 so nöömt, von wegen dat de rugen Felsen in düt Rebeed de Eskimosteveln (*Mukluks*) von de Geologen, de bi de Meetarbeiden mit dorbi weren, önnig afbruukt harrn.

## Weblenken
* Mukluk Lookout in’n Composite Gazetteer of Antarctica (engelsch)
Lindsey

**Lindsey** betekent

* Lindsey, Rebeed in Lincolnshire, England,
* Lindsey, Oort in’n Sandusky County, Ohio, USA,
* Lindsey, Oort in Suffolk, England,
* Lindsey, Oort in’n Wood County, Wisconsin, USA,
* Lindsey-Eilannen, Grupp Eilannen vör de Küst von Ellsworthland, Antarktis,
* Kap Lindsey, Kap von Elephant Island in’n Archipel von de Süüdlichen Shetlandeilannen, Antarktis.

**Lindsey** is de Familiennaam von

* Alton A. Lindsey (1907–1999), US-amerikaanschen Ökoloog,
* Ben B. Lindsey (1869–1943), US-amerikaanschen Jurist un Soziaalreformer,
* Casimir Charles Lindsey (* 1923), kanaadschen Bioloog,
* Coleman Lindsey (1892–1968), US-amerikaanschen Politiker,
* Darrell R. Lindsey (1919–1944), US-amerikaanschen Piloot,
,
* George Lindsey (1928–2012), US-amerikaanschen Schauspeler un Dreihbookschriever,
* Hal Lindsey (* 1929), US-amerikaanschen evangelikalen Preddiger,
* Hillary Lindsey (* 1976), US-amerikaansche Sängerin un Ledermakerin,
* Jaylin Lindsey (* 2000), US-amerikaanschen Footballspeler,
* Johanna Lindsey (* 1952), US-amerikaansche Schrieversche,
* Lori Lindsey (* 1980), US-amerikaansche Footballspelerin,
* Mort Lindsey (1923–2012), US-amerikaanschen Kumponist,
* Patrick Lindsey (* 1982), US-amerikaanschen Rennfohrer un Geschäftsmann,
* Patrick Lindsey (* 20. Johrhunnert), düütschen Musikproduzent un DJ,
* Robert Lisle Lindsey (1917–1995), US-amerikaanschen Geistlichen un Orientalist,
* Stephen Lindsey (1828–1884), US-amerikaanschen Politiker,
* Steven Lindsey (* 1960), US-amerikaanschen Astronaut,
* Theophilus Lindsey (1723–1808), brietschen Theoloog,
* Washington Ellsworth Lindsey (1862–1926), US-amerikaanschen Politiker.

Kiek ok bi: Lindsay, Linzey.
David Lindsey

**David Lindsey** is de Naam von

* David Lindsey, US-amerikaanschen Radsportler,
* David L. Lindsey (* 1944), US-amerikaanschen Schriever.

Kiek ok bi: David Lindsay.
Patschatschi

**Patschatschi** is de Familiennaam von

* Adnan Patschatschi (1923–2019), Politiker un Diplomaat ut’n Irak,
* Hamdi al-Patschatschi (1886–1948), Landbesitter un Politiker ut’n Irak,
* Muzahim el Patschatschi (1891–1982), Staatsmann un Diplomaat ut’n Irak.
Grotjan

**Grotjan** is de Familiennaam von

* Hermann Grotjan (1814–1885), düütschen Pädagoog,
,
* Genevieve Grotjan Feinstein (1912–2006), US-amerikaansche Kryptologin.

Kiek ok bi: Grotian, Grotjahn, Grotjohann.
Grotian

**Grotian** is de Familiennaam von

* Tim Grotian (* 1998), düütschen Biathlet,
* Valentin Ulrich Grotian (1663–1741), düütschen Örgelboer.

Kiek ok bi: Grotjan, Grotjahn, Grotrian.
Hersh

**Hersh** is de Familiennaam von

* Arek Hersh (* 1929), Holocaust-Överlevenden,
* Kristin Hersh (* 1966), US-amerikaansche Singer-Songwriterin,
* Reuben Hersh (1927–2020), US-amerikaanschen Mathematiker,
* Seymour Hersh (* 1937), US-amerikaanschen Journalist.

Kiek ok bi: Hersch, Hirsh.
Espy

**Espy** is de Familiennaam von

* Cecil Espy (* 1963), US-amerikaanschen Baseballspeler,
* James Pollard Espy (1785–1860), US-amerikaanschen Meteoroloog,
* Mike Espy (* 1953), US-amerikaanschen Politiker,
* Willard R. Espy (1910–1999), US-amerikaanschen Rutgever, Philoloog, Schriever un Heimaatforscher,
* William Gray Espy (* 1948), US-amerikaanschen Schauspeler.

**Espy** betekent ok

* Espy, Oort in Pennsylvania, USA,
* ESPY-Awards, US-amerikaanschen Pries för Sportlers.

Kiek ok bi: ESPI.
Kubacki

**Kubacki** is de Familiennaam von

* Dawid Kubacki (* 1990), poolschen Skispringer,
* Rafał Kubacki (* 1967), poolschen Judoka,
* Tadeusz Kubacki (1938–2009), poolschen Boxer.
Baldessari

**Baldessari** is de Familiennaam von

* John Baldessari (1931–2020), US-amerikaanschen Künstler,
* Luciano Baldessari (1896–1982), italieenschen Architekt.
Merkt

**Merkt** is de Familiennaam von

* Andreas Merkt (* 1967), düütschen Theoloog,
* Frédéric Merkt (* 1966), Swiezer Chemiker,
* Hanno Merkt (* 1960), düütschen Rechtswetenschopper,
,
* Hartmut Merkt (1953–2019), düütschen Schriever,
* Irmgard Merkt (* 1946), düütsche Musikpädagogin,
* Otto Merkt (1877–1951), düütschen Politiker, Heimaatforscher un Historiker.
Hans Merkt

**Hans Merkt** is de Naam von

* Hans Merkt (1915–1991), düütschen Politiker,
* Hans Merkt (1923–2001), düütschen Vehdokter.
Toornkarst

**Toornkarst** is en geoloogsche Gelännform, de dör Bargen opfallt, de steil affallt, deelwies meist vertikaal, de sik aver ut en Ebene rutheevt, de ans sied is. Düsse Bargen hebbt sik in Karstrebeden billt, in de Water von Strööm oder de See dör Korrosion Kalksteen oder annere waterlösliche Mineralien oplööst un sik deep in dat Gelänn ringraavt hett, so dat blots enkelte Bargen as Nadeln stahn blievt, wieldes dat Water in dat Daal twüschen de Nadeln dat Gelänn mit Sediment opfüllt un sik dorüm nich mehr deper in dat Gelänn graavt. Toornkarst kummt vör allen in de Tropen vör, to’n Bispeel in Süüdwest-China, Vietnam, Indonesien, Malaysia un Thailand, is aver ok in annere Klimaregionen nich utslaten. En eng verwandte Form is de Kegelkarst.
Staiger

**Staiger** betekent

* Auto-Staiger, düütschen Fohrtüüghersteller un Autohuus,
* Winora-Staiger, düütschen Fohrradhersteller.

**Staiger** is de Familiennaam von

* Bodo Staiger (1949–2019), düütschen Musiker,
* Emil Staiger (1908–1987), Swiezer Germanist,
* Gerd Staiger (1930–2019), düütschen Schauspeler un Speelbaas,
* Klara Staiger (1588–1651), düütsche Priorin,
* Lucca Staiger (* 1988), düütschen Basketballspeler,
* Ludwig Staiger (* 1948), düütschen Mathematiker un Informatiker,
* Marcus Staiger (* 1971), düütschen Journalist un Labelbedriever,
* Michael Staiger (* 1973), düütschen Literaturwetenschopper un -didaktiker,
* Otto Staiger (1894–1967), Swiezer Maler,
* Paul Staiger (* 1941), US-amerikaanschen Maler,
* Peter Staiger (* 1964), Swiezer Maler un Teekner,
* Ulrich Staiger (* 1966), düütschen Fotograaf, Fototechniker un Schriever,
* Wolfgang Staiger (* 1947), düütschen Politiker.

Kiek ok bi: Steiger.
Felipe Carrillo Puerto (Quintana Roo)

**Felipe Carrillo Puerto** is en Stadt mit 25.744 Inwahners (Stand 2010) in’n Municipio Felipe Carrillo Puerto, Bundsstaat Quintana Roo, Mexiko.

De Inwahners sünd to en groten Deel Maya.

## Geografie

Dat Rebeed in’n Oosten von de Stadt an de Küst von de Karibische See is as Biosphärenreservaat Sian Ka'an schuult.

## Historie

De Stadt liggt an de Steed von Chan Santa Cruz. Dat weer dat Zentrum von de opstännschen Cruzoob, de in’n Kastenkrieg grote Delen von de Halvinsel Yucatán innahmen un sik üm 1850 hier dallaten harrn. Se hebbt hier dat Cruz Verde Maya verehrt. Eerst 1901 hett de mexikaansche Generaal Ignacio Bravo Chan Santa Cruz innahmen. De Oort is kumplett kappeneert worrn un an de Steed hebbt se denn de Militärgarnison un Stadt *Santa Cruz de Bravo* nee grünnt.

Een Johr later is de Bundsstaat Quintana Roo grünnt worrn un Santa Cruz de Bravo weer denn de Hööftoort von’n Bundsstaat. Ignacio Bravo is Militärguvernör von dat Rebeed worrn.

Von 1901 bet 1905 is de Decauville-Bahn Vigía Chico–Santa Cruz bet na’n Haven von Vigía Chico boot worrn, üm den Oort an’n Verkehr antosluten un Holt un Kautschuk exporteren to könen. Nadem Porfirio Díaz 1915 afsett worrn is, is Payo Obispo Hööftoort von’n Bundsstaat Quintana Roo worrn un Santa Cruz de Bravo hett düssen Status verloren. Mit’n Oort güng dat gau bargdal. 1930 harr de Oort man noch 245 Inwahners.

1932 hett de Oort den Naam *Felipe Carrillo Puerto* kregen na’n Politiker un Revolutschonär Felipe Carrillo Puerto.

## Weertschop un Infrastruktur

### Verkehr

Dör de Stadt löppt de MEX 307, de in’n Noordoosten na Tulum, Playa del Carmen un Cancún föhrt un in’n Süüdwesten över Bacalar na Chetumal. Von de MEX 307 geiht na Noorden de MEX 295 na Vallodolid af un in’n Noordwesten de MEX 184 na Mérida.

## Weblenken
Río Chocón Machacas

De **Río Chocón Machacas** is en 53&nbsp;km langen Stroom in’n Municipio Livingston, Departamento Izabal, Guatemala.

De Stroom hett sien Born an’n Oostrand von de Sierra de Santa Cruz bi’n Oort Benque Arriba un dicht bi de CA-13. Von dor flütt he na Oosten, nimmt von links den Río Sabala op un dreiht denn op en Süüdoost-Kurs.

He münnt toletzt in’n Golfete Dulce, wat en Laguun von’n Río Dulce is. De Río Dulce münnt later in de Bucht von Amatique, en Deel von de Karibische See.

De letzten poor Kilometer sünd Deel von dat Schuult Biotop Chocón Machacas.
Río Champotón

De **Río Champotón** is en 57&nbsp;km langen Stroom in’n Municipio Champotón, Bundsstaat Campeche, Mexiko.

He hett sien Born in’n Noordoosten von San Juan Carpizo. Von dor flütt he na Westen an dat Dörp San Juan Carpizo langs, wo de Iesenbahnlien na Campeche över’n Stroom föhrt. An dat linke Över doot de Öörd Canasayab un Ulumal liggen un rechts de Oort Mopquel. Toletzt münnt de Stroom bi de Stadt Champotón in’n Golf von Mexiko. Kort vör de Münn löppt de MEX 180 mit en Brügg över’n Stroom.

Ofschoonst de Stroom man kort is, is dat doch een von de längsten Strööm von de Halvinsel Yucatán, denn dör de Karstgeologie von de Region flütt Water vör allen ünnereerdsch. An dat Över von’n Ünnerloop wasst vör allen Mangroven.

In’n Ünnerloop köönt ok lüttjere Scheep op’n Stroom föhren.

## Weblenken
Fancourt

**Fancourt** is de Familiennaam von

* Charles St. John Fancourt (1804–1875), brietschen Offzeer, Politiker un Koloniaalbeamten,
* Darrell Fancourt (1886–1953), engelschen Sänger un Schauspeler,
* Samuel Fancourt (1678–1768), engelschen Geistlichen.
Charles St. John Fancourt

**Charles St. John Fancourt** (* 1804; † 1875) weer en brietschen Offzeer, Politiker (Tory, Conservative Party) un Koloniaalbeamten.

Fancourt is 1804 as Söhn von Amelia, borene Farrer († 7. Januar 1852), un St. John Fancourt (1770–1806) boren. Sien Vader, de Kummandant von dat Fort Vellore in Indien weer, is al an’n 10. Juli 1806 bi de Meuteree von Vellore doodbleven.

Fancourt is Offzeer worrn. He is an’n 8. April 1819 as Kornett bi dat 17. Dragunerregiment anfungen, is an’n 30. Mai 1822 Leutnant bi dat 4. Dragunerregiment worrn un an’n 28. April 1825 Hauptmann bi dat 93. Infanterieregiment. An’n 31. Dezember 1825 is he na dat 6. Dragunerregiment wesselt. Von’n 28. Juni 1827 bet 16. August 1827 weer he Major bi dat Royal African Colonial Corps un denn bi dat 80. Infanterieregiment. An’n 17. Januar 1828 is he op Halvsold wesselt. An’n 25. Dezember 1832 is Fancourt Major bi dat 73. Infanterieregiment worrn, hett aver an’n 28. Dezember 1832 sien Offzeerspatent verköfft.

He is bi de Parlamentswahl 1832 in’n Wahlkreis Barnstaple mit 28,6&nbsp;% von de Stimmen as Afornten för de Tories in dat Ünnerhuus wählt worrn. Nadem de Tories sik 1834 oplööst harrn, is he bi de Wahl 1835 för de Conservative Party in’n sülven Wahlkreis mit 43,7&nbsp;% von de Stimmen nochmaal wedder in dat Ünnerhuus wählt worrn un bet 1837 Afornten bleven. Dormit weer he von’n 12. Dezember 1832 bet 17. Juli 1837 Parlamentarier.

He weer Stallmeester von’n Duke of Cumberland, de 1837 as Ernst August I. König von Hannover worrn is.

1843 is Fancourt as Nafolger von Alexander MacDonald Supperndent von Brietsch-Honduras worrn un dat bet 1851 bleven. In dat Johr hett em Philip Edmond Wodehouse aflööst.

He hett toletzt in Cheltenham leevt.

## Warken

* *The History of Yucatan: From Its Discovery to the Close of the Seventeenth Century.* Murray, London 1854

## Footnoten
Campur-Formatschoon

De **Campur-Formatschoon** is en geoloogsche Formatschoon, de in dat Petén-Becken in de Departamentos Petén un Alta Verapaz, Guatemala, un in Belize vörkummt. De Sedimenten, de sik aflagert hebbt, weren vör allen Kalksteen un tosätzlich Dolomit, Konglomeraat un Siltsteen.

De Naam kummt von’n Oort Campur in dat Municipio San Pedro Carchá, Guatemala. Defineert worrn is de Formatschoon 1962 von George Larry Vinson.

De Formatschoon hett sik in de Tied von 100,5 bet 66,0 Milljonen Johren vör uns Tied billt (in de Böverkried). Ünner de Campur-Formatschoon liggt de Sepur-Formatschoon. Dor över liggt de Cobán-Formatschoon. Se hängt lateraal mit de Ixcoy-Formatschoon tohoop.

Dat Aflagerungsmilieu von de Campur-Formatschoon weer de subtidale Zoon von de Solten See, dat heet in dat siede Water, aver deep noog, dat dat Rebeed dör de Tiden nich dröögfullen is. Dat Rebeed leeg woll ok nich in en Zoon mit Krallenriffs, man in de Zoon, wo dat Water to deep för Krallen weer.

## Fossilien

In de Formatschoon sünd ünner annern Rudisten, Miliolida un Alveolinidae funnen worrn. De Fossilien höört to düsse Gruppen:

* *[[Accordiella|Accordiella cf. conica]]*	
* *[[Bournonia|Bournonia cardenasensis]]*, *[[Bournonia|B. excavata]]*
* *[[Distefanella|Distefanella lombricalis]]*
* *[[Senalveolina|Senalveolina aubouini]]*
* *[[Sulcoperculina|Sulcoperculina sp.]]*

## Footnoten
Resnick

**Resnick** is de Familiennaam von

,
* Faye Resnick (* 1957), US-amerikaansche Schauspelerin,
* Joseph Y. Resnick (1924–1969), US-amerikaanschen Politiker,
* Lynda Resnick (* 1944), US-amerikaansche Ünnernehmerin un Philanthropin,
* Mike Resnick (1942–2020), US-amerikaanschen Schriever,
* Mitchel Resnick (* 1956), US-amerikaanschen Pädagoog,
* Stephen Resnick (1938–2013), US-amerikaanschen Ökonoom.

Kiek ok bi: Resnik.
David Resnick

**David Resnick** is de Naam von

* David Resnick (1924–2012), israeelschen Architekt,
* David Resnick (* 1953), US-amerikaanschen Kumponist un Musikpädagoog.
Airdrop Peak

De **Airdrop Peak** is en Barg mit en Höögd von  un en dubbelt Topp an’t noorden Enn von de Commonwealth Range. De Barg is de eerste sichtbore Barg von de Ebony Ridge in’n Noordwesten.

De Topp weer Schauplatz von en Luftinsatz, bi den an’n 11. Dezember 1959 de Kru von en Douglas DC-3 von de US-Navy-Flegerstaffel VX-6 Deelnehmers von de *New Zealand Alpine Club Antarctic Expedition* (1959–1960) to Hülp keem un en neet Funkapparaat mit en Fallscherm afsmeten hett, nadem dat ole nich mehr güng. Na düt Begeevnis hett de Barg sien Naam kregen.

## Weblenken
* 
* Airdrop Peak op geographic.org (engelsch)
Mount Ancla

**Mount Ancla** (, in dat Vereenigte Königriek *Mount Hindson*) is en  hogen Barg in de Osterrieth Range op dat Anvers-Eiland in’n Palmer-Archipel vör de Westküst von de Antarktische Halvinsel. He liggt 3&nbsp;km noorden von Kap Lancaster un is (utbenahmen en Felsrügg op de Süüdsied) sneebedeckt.

De Falklands Island Dependencies Survey (FIDS) hett 1944 un 1955 Meetarbeiden an’n Barg vörnahmen. De Naam von’n Barg, de von’n Woordsinn *[[Anker]]* heet, finnt sik toeerst op en argentiensche Landkoort ut dat Johr 1950. Dat Advisory Committee on Antarctic Names hett düssen Naam 1967 in’t Engelsche överdragen. Dat UK Antarctic Place-Names Committee hett em dorgegen 1957 na William John Hindson (*&nbsp;1935) nöömt, en Geodäät von’n FIDS.

## Weblenken
* 
* Mount Ancla op geographic.org (engelsch)
David Baird

**David Baird** is de Naam von

* David Baird (1757–1829), brietschen Generaal,
* David Baird senior (1839–1927), US-amerikaanschen Politiker,
* David Baird junior (1881–1955), US-amerikaanschen Politiker.
Alexander MacDonald

**Alexander MacDonald** oder **Alexander Macdonald** is de Naam von

* Alexander MacDonald, 10. Earl of Ross († 1449), schottschen Eddelmann,
* Alexander MacDonald (1736–1791), schottschen Geistlichen,
* Alexander MacDonald (1786–1856), brietschen Offzeer,
* Alexander Macdonald (1821–1881), schottschen Bargmann, Gewerkschafter un Politiker,
* Alexander MacDonald (1858–1941), kanaadschen Geistlichen.

Kiek ok bi: Alex MacDonald.
Alexander MacDonald (Offzeer)

** „Sandy“ MacDonald** (* 10. November 1786 op Skye; † 31. Mai 1856 in Aken) weer en brietschen Offzeer.

MacDonald is 1786 op Skye as Söhn von Susannah, borene MacAlister (üm 1754–20. Juli 1820), un Norman MacDonald of Scalpay (1740–28. Dezember 1823) boren.

In en Öller von 17 Johr is he in de Armee intreden un an’n 3. Dezember 1803 Sekondeleutnant bi de Royal Artillery worrn. An’n 1. Mai 1804 is he to’n Leutnant opstegen un to’n Hauptmann an’n 1. Oktober 1812. An’n 18. Juni 1815 is he Brevet-Major bi de Armee worrn un an’n 21. Juni 1817 Brevet-Oberstleutnant. An’n 12. Dezember 1826 is MacDonald Hauptmann bi de Royal Artillery worrn, an’n 10. Januar 1837 Brevet-Oberst, an’n 13. August 1840 Oberstleutnant bi de Royal Artillery, an’n 9. November 1846 Generaalmajor bi de Armee un an’n 20. Juni 1854 Generaalleutnant bi de Armee.

In’n aktiven Insatz as Soldaat keem he toeerst ünner Generaal David Baird, as de Briten 1805 de Kapkolonie innahmen hebbt. Von dor güng he in dat sülve Johr mit Generaal William Beresford na Buenos Aires, wo he twee Maal verwunnt worrn is. He weer bi de Slacht von Montevideo 1807 mit dorbi.

Von Juni 1809 bet Juli 1814 weer he in’n Peninsular War un in Frankriek insett. He hett 1809/1810 an dat Gefecht an de Côa un de Slacht von Buçaco deelnahmen, 1811 an de Slachten von Redinha, Pombal, Condeixa un Foz de Arouce, 1812 an de Slachten von Fuentes de Oñoro un Salamanca un dat Gefecht von San Munoz, 1813 an de Slacht von Vitoria, de Belagerung von San Sebastián un de Slacht von de Pyrenäen un 1814 an de Gefechten von Gave d’Oloron un Aire un de Slacht von Tolouse. För sien Deelnahm an’n Feldtog op de Iberische Halvinsel hett he de Army Gold Medal mit acht Spangen kregen.

In de Slacht von Waterloo is he swoor verwunnt worrn un hett de Waterloo Medal kregen. Ok den Russ’schen Orden von de Hillige Anna hett he kregen un is Companion of the Order of the Bath worrn.

He is an’n 25. Juni 1829 as Nafolger von Edward Codd Supperndent von Brietsch-Honduras worrn, wat he bet Januar 1830 bleven is, as he dat Amt an Francis Cockburn afgeven hett. In’n Januar 1837 is he noch en tweet Maal Supperndent worrn, wat he bet Juni 1843 weer, as em Charles St. John Fancourt aflööst hett.

In’n Mai 1830 hett MacDonald dat Eiland Roatán (to de Tied Deel von de Zentraalamerikaansche Kunfederatschoon) överfullen un innahmen. De Briten hebbt sik dor aver nich lang hollen. 1839 hett he Roatán (nu Deel von Honduras) en tweet Maal för de Briten innahmen, nadem de Kummandant von Roatán aflehnt harr, dat Lüüd von Grand Cayman Island dor siedeln dröfft.

MacDonald weer verheiraadt mit Susanna Strangways.

## Footnoten
Sandy MacDonald

**Sandy McDonald**, **Sandy MacDonald** oder **Sandy Macdonald** is de Naam von

* Sandy MacDonald (*Alexander McDonald*; 1786–1856), brietschen Offzeer,
* Sandy MacDonald (*Samuel Alexander MacDonald*; 1904–2003), kanaadschen Segler,
* Sandy McDonald (*Alexander McDonald*; 1937–2016), schottschen Geistlichen,
* Sandy Macdonald (*John Alexander Lindsay Macdonald*; * 1954), austraalschen Politiker.

Kiek ok bi: Alexander MacDonald.
Hilligen Pillendreiher

Bi den **Hilligen Pillendreiher** (*Scarabaeus sacer*) hannelt sik dat um en Käver ut de Scarabäuskävers  (Scarabaeidae) ehre Familie.

## Kennteken
Hillige Pillendreihers weert bi dree Zentimeters lang. De Panzer ut Chitin is an sik swatt, man faken mit’n Dreih na gröön hen. Dat Lief is alltosamen oval un ehrder tohopenstuukt, as ut’neen trocken. De Bost is breeder, as dat Achterlief. An den Kopp sitt Utrecksels an, vundeswegen is he an de Sieten wat breeder und bannig platt. Vörn hett de Kopp allerhand Tacken an. Den Käver siene Form lett na en Schüppen. De Föhlspriete sünd bannig kort un an’t Enn wat dicker, as n Küül. De Vörbeen sünd platt mit Tacken an, just as de Kopp, un könnt good as Schüppen bruukt weern. 

## Wo he vörkamen deit
De Kävers sünd in de Gemarken rund um de Middellannsche See umto, in meist ganz Afrika, Lüttasien un in Deele vun Süüdamerika tohuse. Dor leevt se in allerhand dröge Gemarken, as Savannen un Halfwösten.

## Wie he leven deit
De Pillendreihers freet Schiete vun Söögdeerter, de Planten freten doot, un weert in’e Wetenschop vundeswegen Koprophagen (Schietfreters) nömmt. Nadem he sik paart hefft, dreiht de Käver ut Schiete en Kogel. De is faken veel grötter, as he sülms. Düsse Kogel klemmt he denn twuschen seine Achterbeen un rullt se vör sik hen, wieldes he trüggaars lopen deit. Dat geiht so lang, bit he en Steed finnt, wo he de Kogel mit Kopp un Vörbeen inkuhlen kann. Dat Seken leggt denn seine Eier an de inkuhlte Kogel. Dor freet de Budden denn later vun, wenn se utkrapen sünd. 

## Geschichte
In dat ole Ägypten is de Pillendreiher as en Symbol ankeken wurrn for dat Upstahn vun de Doden un for den Kreisloop vun de Sunne. De Doden hefft Amulette vun Sacarabäuskävers mit in’t Graff kregen to’n Schutz in dat annere Leven. Man ok levennige Minschen hefft dormols Scarabäuskävers as Smuck bruukt. 


Scarabaeus.JPG|Ut en Sammlung
Scarabaeus sp 20110414 163326 1987M.JPG|Käver mit Schietkogel
Лепешкар (2).JPG|Käver mit Schietkogel


## Belege


## Literatur

* Bernhard Klausnitzer: *Käfer*. Nikol Verlagsgesellschaft, Hamborg 2005, ISBN 3-937-87215-9
* Michael Chinery: *Pareys Buch der Insekten. Über 2000 Insekten Europas.* 2. Uplage, Kosmos-Verlag, Stuttgart 2012, ISBN 978-3-440-13289-0

## Weblenken
Geelrandkäver

Bi den **Geelrandkäver** (*Dytiscus marginalis*) hannelt sik dat um en Käver (Coleoptera) ut de Familie vun de Swemmkävers (Ditiscydae).

## Kennteken
De Kävers weert 27 bit hen to 35 Millimeters lang. Dat Lief is breed un oval. Um dat Halsschild un de Deekflunken umto sitt en gelen Rand. Sunst sünd se bi dat Heken swattgröön un glatt, bi dat Seken gröönbruun mit Gölen up de eersten twee Drüddels. Man dat gifft ok de wecken Seken, de ehr Lief is glatt. De Heken verscheelt sik vun de Seken ok vunwegen de Grieporgane an de Vörbeen. Dor sitt an elk Been een groten, een middelgroten un bi 160 lüttje Suugproppen an. Wenn se sik paart, bruukt dat Heken düsse Suugproppen, um sik an dat Seken fast to holen. De Unnersiete vun dat Lief is geelbruun. An de Schenen (Tibia) un an de Tarsen vun de Achterbeen sitt allerhand Bössen an, de bi’t Swemmen as Paddels bruukt weert. 

## Wo se vörkaamt
Düsse Aart kummt meist allerwegens in Europa vör. Na Norden to is se bit na de Midden vun Norwegen un den Norden vun Sweden hen to finnen. In’n Süden fehlt se in Spanien sien Süden un in Grekenland. Na Osten to is he tohuse över den Kaukasus hen bit na Sibirien un Japan. Ok in Noordamerika  gifft dat düsse Kävers. De Deerter leevt vun’t Siedland bit in dat Hövelland in Water, dat steiht. Dormit de Budden wassen könnt, hangt se vun de wecken Aarden vun Amphibien af, de ehre Eier fröh in’t Johr leggen doot. Vunwegen datt de Budden veel Freten bruukt, könnt se bloß dör Pielepoggen satt un groot weern. Wenn dat minner Geelrandkävers gifft, kann dat ok doran liggen, dat de Populatschonen vun Amphibien torüch loopt.

## Wie se leven doot
Geelrandkävers könnt bannig goot swemmen un flegen. Wenn se nee Land to’n Ansiedeln söökt, fleegt se ok över Land. Meist doot se dat in’e Nacht. Freten doot se lüttje un ok gröttere Deerter, de in’t Water leevt, as Insektenlarven, Pielepoggen un swacke oder kranke lüttje Fisch. De Seken leggt ehre Eier enkelt in Plantenweefsel af. De Eiers sünd bi 7 mms lang. Dor sniedt se dat Geweev vun Waterplanten mit ehr Leggrohr (Ovipositor) bi in. Düt Leggrohr is bi 10 Millimeters lang. Alltohopen leggt de Seken twüschen März un Aprilmaand bi 1000 Eier af. 

Dat hangt vun Temperatur un Suerstoff-Andeel af, wonnehr de Budden utkrupen doot. De ehr Lief is lang, hett en groten Kopp mit dannige Bieters (Mandibeln) un sünd 60 bit he nto 80 Millimeters lang, wenn se groot sünd. Se leevt just as Rövers, just, as de Imagos un packt de Oppers mit ehre Grieptangen un suugt de denn ut. Verpoppen doot se sik in en Poppenweege. De boot se, wenn dat so wiet is, ut Spee un Eer in flack Water unner Stehen oder Holt. Dor blievt se ok över Winter, wenn se ut de Poppen utkrapen sünd.

## Weblenken

## Literatur
* Karl Wilhelm Harde, Frantisek Severa und Edwin Möhn: *Der Kosmos Käferführer: Die mitteleuropäischen Käfer.* Franckh-Kosmos Verlags-GmbH & Co KG, Stuttgart 2000, ISBN 3-440-06959-1.
* Jiři Zahradnik, Irmgard Jung, Dieter Jung et al.: *Käfer Mittel- und Nordwesteuropas.* Parey, Berlin 1985, ISBN 3-490-27118-1

## Belege
Döpfner

**Döpfner** is de Familiennaam von

* Dieter Christian Döpfner (1928–2012), düütschen Architekt,
* Josef von Döpfner (1825–1891), öösterriekschen Feldtüügmeester,
* Julius Döpfner (1875–1936), düütschen Jurist,
* Julius Döpfner (*Julius August Döpfner*; 1913–1976), düütschen kathoolschen Theoloog un Bischop,
* Manfred Döpfner (* 1955), düütschen Psycholoog un Psychotherapeut,
* Mathias Döpfner (* 1963), düütschen Journalist, Publizist un Manager.
Julius Döpfner

**Julius August Kardinal Döpfner** (* 26. August 1913 in Hausen bi Bad Kissingen; † 24. Juli 1976 in München) weer van 1948 bit 1957 Bischop vun Würzborg un dornah af 1957 vun Berlin bzw. af 1961  Arzbischop vun München un Freising un af 1958 Kardinal vun de röömsch-kathoolsch Kark. He wurr wiels dat Tweet Vatikaansch Konzil 1962 bit 1965 to en vun „der prägendsten Figuren der katholischen Kirche“.

He weer ok Vörsitter vun de bayerische Bischopskonferenz. Van 1965 bit to sien Dood weer he de eerste Vörsitter vun de Düütsch Bischopskonferenz, de ut de Fuldauer Bischopskonferenz hervörgahn weer. 

## Born
* Die Fischer Chronik – Deutschland '49 – '99, 1999 Frankfort an’n Main ISBN 3-596-14245-8

## Enkeld Nahwiesen
Scruton

**Scruton** is de Familiennaam von

* Gordon Scruton (* 1947), US-amerikaanschen Bischop,
* Howard Scruton (* 1962), kanaadschen Ieshockeyspeler,
* Roger Scruton (1944–2020), brietschen Schriever un Philosoof.
Garnett

**Garnett** is de Familiennaam von

* Angelica Garnett (1918–2012), brietsche Schrieversche,
* Bret Garnett (* 1967), US-amerikaanschen Tennisspeler,
* Carlos Garnett (* 1938), US-amerikaanschen Saxofoonspeler,
* David Garnett (1892–1981), brietschen Schriever,
* David S. Garnett (* 1947), brietschen Schriever,
* Edward Garnett (1868–1937), brietschen Schriever, Kritiker un Lektor,
* Gale Garnett (* 1942), US-amerikaansche Sängerin, Schauspelerin un Schrieversche,
,
* John Garnett (* 1940), US-amerikaanschen Mathematiker,
* Kevin Garnett (* 1976), US-amerikaanschen Basketballspeler,
* Michael Garnett (* 1982), kanaadschen Ieshockeyspeler,
* Muscoe Russell Hunter Garnett (1821–1864), US-amerikaanschen Politiker,
* Richard Garnett (1835–1906), brietschen Dichter un Schriever,
* Richard Brooke Garnett (1817–1863), US-amerikaanschen Brigaadgeneraal,
* Robert Selden Garnett (1789–1840), US-amerikaanschen Politiker,
* Robert Selden Garnett (1819–1861), US-amerikaanschen Offzeer,
* Tay Garnett (1894–1977), US-amerikaanschen Speelbaas,
* Tony Garnett (1936–2020), brietschen Film- un Feernsehproduzent.

**Garnett** betekent

* Garnett, Oort in Arkansas, USA,
* Garnett, Oort in Kansas, USA,
* Garnett, Oort in Kentucky, USA,
* Garnett, Oort in Oklahoma, USA,
* Garnett, Oort in South Carolina, USA.

Kiek ok bi: Garnet.
James Garnett

**James Garnett** is de Naam von

* James Clerk Maxwell Garnett (1880–1958), engelschen Pädagoog un Fredensaktivist,
* James M. Garnett (*James Mercer Garnett*; 1770–1843), US-amerikaanschen Politiker,
* James Mercer Garnett (1840–1916), US-amerikaanschen Anglist.
Garnet

**Garnet** is de Familiennaam von

* Henry Garnet (1555–1606), engelschen Jesuit,
* Thomas Garnet (1575–1608), engelschen Jesuit.

**Garnet** betekent

* GARNET, europääsch Forschungsnettwark,
* Garnet Publishing, brietschen Verlag,
* Garnet, Krater op’n Asteroid (2867) Šteins,
* Garnet, Oort in’n Riverside County, Kalifornien, USA,
* Garnet, Oort in’n Mackinac County, Michigan, USA,
* Garnet, Oort in’n Granite County, Montana, USA,
* Garnet, Oort in’n Clark County, Nevada, USA,
* Garnet, Oort in’n Fond du Lac County, Wisconsin, USA,
* Garnet Hill, Barg op Signy Island in’n Archipel von de Süüdlichen Orkneyeilannen in de Antarktis,
* Garnet Knob, Felsvörsprung in Prinzessin-Elisabeth-Land, Antarktika,
* Garnet Point, Landspitz in Georg-V.-Land, Antarktika,
* Garnet Rocks, Klippenfelsen vör de Westküst von Grahamland, Antarktika.

Kiek ok bi: Garnett.
Anzengruber

**Anzengruber** is de Familiennaam von

* Gerhard Anzengruber (* 1958), öösterriekschen Politiker,
* Johann Anzengruber (1810–1844), öösterriekschen Schriever,
* Ludwig Anzengruber (1839–1889), öösterriekschen Dramatiker, Verteller un Lyriker,
* Wolfgang Anzengruber (* 1956), öösterriekschen Industriemanager.
Tubbs

**Tubbs** is de Familiennaam von

* D. B. Tubbs (1913–1999), brietschen Schriever un Översetter,
* Jerry Tubbs (1935–2012), US-amerikaanschen American-Football-Speler,
* Michael Tubbs (* 1990), US-amerikaanschen Politiker,
* Nate Tubbs (* 1964), US-amerikaanschen Boxer,
* Premik Russell Tubbs (* 1952), US-amerikaanschen Musiker un Musikproduzent,
* Stephanie Tubbs Jones (1949–2008), US-amerikaansche Politikerin,
* Tony Tubbs (* 1958), US-amerikaanschen Boxer,
* William Tubbs (1907–1953), US-amerikaanschen Schauspeler.
Schindling

**Schindling** is de Familiennaam von

* Adolf Schindling (1887–1963), düütschen Ünnernehmer,
* Anton Schindling (1947–2020), düütschen Historiker,
* Klaus Schindling (* 1968), düütschen Politiker.
Río Dulce (Guatemala)

De **Río Dulce** is en 43&nbsp;km langen Stroom in’n Municipio Livingston, Departamento Izabal, Guatemala, de in de Bucht von Amatique münnt, wat en Deel von’n Golf von Honduras is.

## Verloop

De Stroom spiest sik ut’n Lago de Izabal, de sik sülvs vör allen ut’n Río Polochic spiest. Bi dat Dörp San Felipe de Lara (mit dat Castillo de San Felipe de Lara) verlett dat Water den See op en Höögd von blots noch 2&nbsp;m över de See un flütt na Noordoosten. Twee Kilometer wieder in’n Noorden föhrt de CA-13 mit en Brügg över’n Stroom. Hier liggt ok de Oort Río Dulce. Nochmaal acht Kilometer wieder wiedt sik de Río Dulce to’n Golfete Dulce. Twüschen de Brügg un den Golfete Dulce münnt von links de Río Sejá un de Río Cienega un von rechts de Río San Juan Vicente. In’n 16&nbsp;km langen Golfete münnt von links de Río Chocón Machacas un de Río Black Creek un von rechts de Río Frío un de Río Bonito. Twüschen Golfete Dulce un de See flütt de Stroom nochmaal 13&nbsp;km dör en Bedd, dat twüschen 100 un 500 Meter breed is. Hier münnt von links de Río Tatín un von rechts de Río Tamejá un de Río Lámpara. Twüschen dat Dörp Buena Vista op dat Süüdöver un de Stadt Livingston op dat Noordöver münnt de Stroom toletzt in de Bucht von Amatique, wat en Deel von’n Golf von Honduras un de Karibische See is.

De Stroom is op sien kumpletten Loop för lüttjere Scheep schippbor. He is aver ok in sien kumpletten Loop as Natschonaalpark Río Dulce schuult, dat Noordöver liggt deelwies in dat Schuult Biotop Chocón Machacas.

## Historie

Al in dat 16. Johrhunnert sünd spaansche Kunquistadoren un later engelsche Piraten den Río Dulce hoogseilt bet na’n Lago de Izabal. Dorüm hebbt de Spaniers dat Castillo de San Felipe de Lara boot, üm den Ingang na’n Lago de Izabal to schulen.

## Flora un Fauna

In’n Stroom leevt ünner annern Seekeih, wat ok de Grund is, dat de Stroom as Natschonaalpark utwiest is.

## Weblenken
Calderitas

**Calderitas** is en Oort in dat Municipio Othón P. Blanco, Bundsstaat Quintana Roo, Mexiko. Dat is en Vöroort von de Grootstadt Chetumal. Stand 2010 harr de Oort 5326 Inwahners.

## Geografie

De Oort liggt op de Halvinsel Yucatán un an de Küst von de Bucht von Chetumal. De Oort liggt so söss Kilometer in’n Noordoosten von dat Zentrum von Chetumal.

De Öörd ümto sünd Laguna Guerrero in’n Noorden, Luis Echeverría Álvarez in’n Noordoosten, Sarteneja in’n Süüdoosten, Chetumal in’n Süüdwesten, Xul-Ha in’n Westen un Bacalar in’n Noordwesten.

## Weertschop un Infrastruktur

De Tourismus is för de Weertschop in’n Oort wichtig. De natürliche Küst in dat Rebeed is Mangrovenholt, man en lütten Afsnidd von de Küst is as Sandstrand herricht.

### Verkehr

Von Calderitas föhrt en Straat in’n Süüdwesten na Chetumal un dor an de MEX-186, de de Region mit’n Rest von Mexiko verbinnt. In’n Noorden gifft dat en lüttjere Straat, de blots noch in de Naverdörper Laguna Guerrero un Luis Echeverría Álvarez föhrt.

De nächste Flegerhaven is de Aeropuerto Internacional de Chetumal.

## Weblenken
Santa Elena (Corozal)

**Santa Elena** is en Oort in’n Distrikt Corozal, Belize. In’n Oort liggt de Grenzövergang twüschen Belize un den mexikaanschen Bundsstaat Quintana Roo mit de Grootstadt Chetumal.

## Geografie

De Oort liggt an’n Hondo River un knapp teihn Kilometer af von de Bucht von Chetumal. Direkt in’n Süden liggt de Four Mile Lagoon.

De Öörd ümto sünd Subteniente López in’n Noorden, Chetumal in’n Noordoosten, Consejo in’n Süüdoosten, Corozal in’n Süden, Chan Chen in’n Süüdwesten, Juan Sarabia in’n Westen un Huay-Pix in’n Noordwesten.

## Historie

An’n 28. September 1955 is de Oort von Hurrikan Janet so swoor drapen worrn, dat dor keen Huus bi stahn bleven is.

## Weertschop un Infrastruktur

In Santa Elena liggt de Corozal Free Zone, de 1995 inricht worrn is.

### Verkehr

Dör’n Oort löppt de Philip Goldson Highway, de in’n Süden över Corozal un Orange Walk na Belize-Stadt föhrt un in’n Noorden över de Grenz na Mexiko un dor in de MEX-186 münnt.

De nächste Flegerhaven is de Aeropuerto Internacional Chetumal un de nächste Flegerhaven in’t Binnenland de Corozal Airport.

## Weblenken
Russt

Bi den **Russt** oder **Russ**, ok as Hoochdüütsch **Glatten Loopkäver**, (*Carabus glabratus*) hannelt sik dat um en Käver ut de Familie vun de Loopkävers (Carabidae).

## Kennteken
De Kävers weert 22 bit 35 Millimeters lang. Dat Lief is dunkelblau bit swatt mit duffen Glanz. De ovalen Deekflunken sünd duchtig wölvt, ohn Striepen, man mit ganz fiene Buckels dorup. Dat Halsschild is breeder, as lang un de Rand is hoochbagen. Twuschen de Sternite vun’t Achterlief sitt en lüttje Gölen. De Russt sleiht bannig na den Vigeletten Loopkäver (*C. violaceus*), man de Farv an’n Rand vun de Deekflunken verscheelt sik doch.

## Wo se vörkaamt
De Deerter kaamt in Europa na Osten hen bit to’n Ural vör. Na Norden to sünd Russte bit över den Polarkreis hen to finnen. Se leevt vun Juli bit Oktober in Loof- un Mischwoold, wo dat nich to dröge is un an de Övers vun Beken in’n Woold un in’t Wooldmoor. Dor hoolt se sik in dood Holt un in Moss up.  Tohuse sünd se vun dat Siedland bit hooch to 2.000 Meters in’e Barge.

## Wie se leven doot
De Imagines sünd meist in’e Nacht unnerwegens, man bi Regen sünd se ok an’n Dag togange. Se leevt as Rövers un freet lüttje Deerter, as Insekten, Wörmer un Sniggen. De Budden wesselt dreemol ehre Huud, bit se sik den in en Höhlen verpoppen doot. De Budden un ok de olen Kävers överwintert twuschen Moss oder in Klöven in Doodholt oder Boomstümp. 

## Literatur
*Ekkehard Wachman, Ralph Platen, Dieter Barndt: *Laufkäfer&nbsp;– Beobachtung, Lebensweise*, Naturbuch-Verlag Augsborg, 1995, ISBN 3-89440-125-7

## Weblenken
Kekchí (Volk)

De **Kekchí** oder **Q’eqchi’** sünd en Volk in Guatemala un Belize, dat to de gröttere Grupp von de Maya-Völker höört. Lüttjere Gruppen leevt ok in El Salvador un Mexiko.

## Rebeed

Dat Rebeed, in dat de Kekchí leevt, liggt twüschen de Maya-Bargen in’n Noorden, de Küst von’n Golf von Honduras in’n Oosten, de Cerro San Gil in’n Süüdoosten, de Sierra de las Minas in’n Süden un de Sierra de Chuacús un Sierra de los Cuchumatanes in’n Westen.

In Belize kaamt de 17.409 Kekchí (Stand Zensus 2010) in verscheden Dörper von’n Distrikt Toledo (Stand 2010 13.691 Lüüd) vör. Gröttere Gruppen leevt ok in de Distrikte Stann Creek (1333 Lüüd), Cayo (1408 Lüüd) un Belize (837 Lüüd). Verstreit in de annern twee Distrikte von Belize hebbt Stand 2010 140 Lüüd leevt, de sik as Kekchí identifizeert hebbt. Dormit weren 5,7&nbsp;% von de Inwahners von Belize Kekchí.

In Guatemala leevt de 852.012 Kekchí (Stand Zensus 2002) vör allen in de Departamentos Alta Verapaz, Petén un Izabal.

In Mexiko leevt 987 Kekchí (Stand 2000).

## Spraak un Religion

Jemehr Spraak is dat Kekchí, wat en Maya-Spraak is. Blangen de traditschonelle Spraak bruukt se aver ok Engelsch (in Belize) un Spaansch (in Guatemala un Belize).

De Kekchí weren fröher Anhängers von de Maya-Religion, sünd aver al lang to dat röömsch-kathoolsche Christendom övergahn. Liekers sünd Elementen von de ole Religion bestahn bleven, de to en synkretistischen Maya-Katholizismus mank de Kekchí föhrt hebbt. Dör Mission sünd vondaag ok verscheden evangelikale Karken ünner de Kekchí vertreden.

## Historie

Vör de spaansche Koloniaaltied hebbt de Kekchí vör allen in dat Rebeed leevt, wat vondaag de Departamentos Alta Verapaz un Baja Verapaz sünd.

Ünner de Spaniers sünd Gruppen von Kekchí aver jümmer wedder verdreven worrn un hebbt sik so över verscheden Rebeden verdeelt, ünner annern in Süüd-Belize, in de mexikaanschen Bundsstaten Chiapas un Campeche un de Departamentos Izabal, Petén un El Quiché in Guatemala.

## Literatur

* Hilary E. Kahn: *Seeing and Being Seen: The Q’eqchi’ Maya of Livingston, Guatemala, and Beyond.* University of Texas Press, Austin 2006. ISBN 978-0-292-71348-2

## Footnoten
Elkan

**Elkan** oder **Elkán** is de Familiennaam von

* Adele Elkan (1884–1943), düütsche Schrieversche,
* Benno Elkan (1877–1960), düütsch-jöödschen Bildhauer,
* David Levy Elkan (1808–1865), düütschen Maler,
* Hans David Elkan (1900–1944), öösterriekschen Schoolmeester un Philosoof,
* Israel Julius Elkan (1777–1839), düütschen Banker,
* Jacob Elkan (1742–1805), düütschen Koopmann,
* Josef Elkan (1885–1972), düütsch-brietsch-jöödschen Tähnmediziner un Sänger,
* László Elkán (1910–2007), ungaarsch-franzööschen Fotograaf,
* Sophie Elkan (1853–1921), sweedsche Schrieversche.

Kiek ok bi: Elkann.
La Unión (Quintana Roo)

**La Unión** is en Oort in dat Municipio Othón P. Blanco, Bundsstaat Quintana Roo, Mexiko. Stand 2010 harr de Oort 1099 Inwahners.

## Geografie

De Oort liggt op de Halvinsel Yucatán an dat Över von’n Río Hondo nich wied von de Steed, an de an dat Över güntsied de Booth’s River in’n Río Hondo münnt. Direkt op dat annere Över von’n Río Hondo liggt dat Land Belize.

De Öörd ümto sünd Esteban Baca Calderón, Revolución un August Pine Ridge in’n Noordoosten, San Felipe un Indian Creek in’n Süüdoosten, Blue Creek in’n Süden, Neuendorf, Linda Vista, Tres Leguas un Cuatro Leguas in’n Westen un Tomás Garrido in’n Noordwesten.

## Weertschop un Infrastruktur

Ofschoonst Belize dichtbi liggt un de Río Hondo hier blots en smallen Stroom is, gifft dat keen Brügg un keen offiziellen Grenzövergang na Belize. De nächste offizielle Grenzövergang liggt över 100&nbsp;km wied weg in Subteniente López/Santa Elena. Liekers gifft dat en lüttjen inoffiziellen Grenzverkehr mit Bööd.

### Verkehr

De eenzige Straat ut La Unión rut föhrt in’n Noordoosten över Esteban Baca Calderón un Pucté na Carlos A. Madrazo/Ucum an de MEX-186, de de Region mit de Grootstadt Chetumal un den Rest von Mexiko verbinnt.

De nächste Flegerhaven is de Aeropuerto Internacional de Chetumal.
Javier Rojo Gómez

**Javier Rojo Gómez** betekent

* Javier Rojo Gómez, Oort in Hidalgo, Mexiko,
* Javier Rojo Gómez, Oort in’n Municipio Othón P. Blanco, Quintana Roo, Mexiko,
* Javier Rojo Gómez, Oort in’n Municipio Tulum, Quintana Roo, Mexiko,
* Javier Rojo Gómez, Oort in Sinaloa, Mexiko,
* Javier Rojo Gómez, Oort in’n Municipio Atzalan, Veracruz, Mexiko,
* Javier Rojo Gómez, Oort in’n Municipio Hidalgotitlán, Veracruz, Mexiko,
* Javier Rojo Gómez, Oort in’n Municipio Tlapacoyan, Veracruz, Mexiko,
* Ejido Javier Rojo Gómez, Oort in Baja California, Mexiko.

**Javier Rojo Gómez** is de Naam von

* Javier Rojo Gómez (1896–1970), mexikaanschen Politiker un Diplomaat.